CELEX: 31989R2168
Language: el
Date: 1989-07-18 00:00:00
Title: Κανονισμός (ΕΟΚ) αριθ. 2168/89 του Συμβουλίου της 18ης Ιουλίου 1989 για την τροποποίηση του κανονισμού ( Ευρατόμ, ΕΚΑΧ, ΕΟΚ ) αριθ. 2274/87 για τη θέσπιση ειδικών μέτρων εξόδου από την υπηρεσία των εκτάκτων υπαλλήλων των Ευρωπαϊκών Κοινοτήτων

Avis juridique important

|

31989R2168

Κανονισμός (ΕΟΚ) αριθ. 2168/89 του Συμβουλίου της 18ης Ιουλίου 1989 για την τροποποίηση του κανονισμού ( Ευρατόμ, ΕΚΑΧ, ΕΟΚ ) αριθ. 2274/87 για τη θέσπιση ειδικών μέτρων εξόδου από την υπηρεσία των εκτάκτων υπαλλήλων των Ευρωπαϊκών Κοινοτήτων  

Επίσημη Εφημερίδα αριθ. L 208 της 20/07/1989 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 2168/89 ΤΟΥ ΣΥΜΒΟΥΛΙΟΥ  της 18ης Ιουλίου 1989  για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 2274/87 για τη θέσπιση ειδικών μέτρων εξόδου από την υπηρεσία των εκτάκτων υπαλλήλων των Ευρωπαϊκών Κοινοτήτων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,  την πρόταση της Επιτροπής που υποβλήθηκε μετά από γνώμη της Επιτροπής Κανονισμού,  τη γνώμη του Ευρωπαϊκού Κοινοβουλίου (1),  τη γνώμη του Δικαστηρίου,  Εκτιμώντας:  ότι ο στόχος ο οποίος επιδιώκεται από τα μέτρα που προβλέπονται στον κανονισμό (ΕΟΚ) αριθ. 2274/87 (2) κινδυνεύει να μην επιτευχθεί όσον αφορά το Ευρωπαϊκό Κοινοβούλιο, εάν ο αριθμός των υπαλλήλων στους οποίους μπορούν να εφαρμοστούν τα μέτρα αυτά δεν είναι προσαρμοσμένος στις υπάρχουσες ανάγκες·  ότι μια αύξηση κατά 10 έως 15 άτομα του αριθμού των εκτάκτων υπαλλήλων τους οποίους αφορούν τα μέτρα αποδέσμευσης θα επιτρέψει να αποκτήσουν τα μέτρα αυτά την επιδιωκόμενη αποτελεσματικότητα·  ότι στις 14 Οκτωβρίου 1988 το Συμβούλιο ενέκρινε νέα πολυετή προγράμματα έρευνας τα οποία θα εκτελέσει το Κοινό Κέντρο Ερευνών·  ότι, για την καλύτερη εκτέλεση των προγραμμάτων αυτών και λαμβάνοντας υπόψη τη πραγματοποιούμενη αναδιάρθρωση, αποδεικνύεται σκόπιμο να αντικατασταθεί ένας ορισμένος αριθμός εκτάκτων υπάλλήλων που υπηρετούν σήμερα από έκτακτους υπαλλήλους που θα προσληφθούν ειδικά για την εφαρμογή του νέου προγράμματος·  ότι ο αριθμός αυτός μπορεί να εκτιμηθεί σε 16 υπάλλήλους, και ότι ο συνολικός αριθμός του Κοινού Κέντρου Ερευνών στους οποίους μπορεί να εφαρμοστεί ο κανονισμός (ΕΟΚ) αριθ. 2274/87 ανέρχεται έτσι σε 150,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (Ευρατόμ, ΕΚΑΧ, ΕΟΚ) αριθ. 2274/87 αντικαθίσταται από το ακόλουθο κείμενο:  «Άρθρο 2  Ο αριθμός των εκτάκτων υπαλλήλων για τους οποίους μπορούν να ληφθούν τα μέτρα που προβλέπονται στο άρθρο 1 ορίζεται σε δέκα πέντε όσον αφορά το Ευρωπαϊκό Κοινοβούλιο και σε εκατόν πενήντα όσον αφορά την Επιτροπή. Η κατανομή αυτού στα έτη εφαρμογής του κανονισμού έχει ως εξής:  1.2.3 //  //  //  //  // Ευρωπαϊκό Κοινοβούλιο   // Επιτροπή  //    //   //   // 1987   // 0   // 32   // 1988   // 3  // 32   // 1989   // 6   // 36   // 1990   // 6   // 50»   //   //   //  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Ιουλίου 1989.  Για το Συμβούλιο  Ο Πρόεδρος  R. DUMAS  (1) ΕΕ αριθ. C 158 της 26. 6. 1989.  (2) ΕΕ αριθ. L 209 της 31. 7. 1987, σ. 1.